**8. INVESTIȚII PENTRU INTEGRAREA MINORITĂȚILOR LOCALE, IN SPECIAL MINORITATEA ROMA SI A ALTOR GRUPURI VULNERABILE DIN GAL CONFLUENȚE MOLDAVE**

Codul măsurii: **M8/6B**

Tipul măsurii: **X** Investitii

Servicii

 Sprijin forfetar

**1.Descrierea generală a măsurii, inclusiv a logicii de interventie a acesteia si a contributiei la prioritatile strategiei, la domeniile de interventie, la obiectivele transversale si a complementaritatii cu alte masuri din SDL**

**1.1. Justificare.Corelare cu analiza SWOT**

Măsura include o serie de investiții care contribuie la creșterea accesului la servicii de ocupare și implicit la creșterea gradului de incluziune socială a grupurilor vulnerabile în general și a populației de etnie roma în special. Prin această măsură se asigură:

* Finanțarea unor investiții în crearea, îmbunătățirea și extinderea infrastructurii la scară mică în vederea integrării minorităților locale (în special minorității rome) și a altor grupuri vulnerabile din GAL Confluențe Moldave și, respectiv, a unor investiții în crearea, îmbunătățirea sau extinderea serviciilor locale de baza în vederea integrării minorităților locale (în special minorității rome) și a altor grupuri vulnerabile din GAL Confluențe Moldave;
* Identificarea acelor meserii/calificări care să valorizeze la potențial maximal deprinderile și abilitățile intrinseci ale populației minoritare in special de etnie roma, astfel încât inserția pe piața muncii să se realizeze cât mai optim, ca urmare a investițiilor menționate anterior;
* Necesitatea dezvoltării de unitati de invatamant în zonele în care există astfel de nevoi la populația vulnerabilă ( inclusiv populația de etnie roma);
* Dezvoltarea serviciilor comunitare tip creșă / after school astfel încât să crească nivelul de educație și coeziune al comunităților în care există populație vulnerabilă;
* Incurajarea activităților care implică dialogul și colaborarea în scopul evitării fenomeniului de segregare.

**1.2. Obiectivul de dezvoltare rurală al Reg(UE) 1305/2013:**

iii)Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

**1.3. Obiectivul specific local al măsurii:**

* Asigurarea cresterii gradului de ocupare in randul minoritatilor cu accent pe etnia roma;
* Crearea infrastructurii necesare activităților de economie socială, a invatamantului prescolar pentru grupuri vulnerabile (inclusiv minoritate roma);
* Creșterea numărului de locuitori din teritoriul GAL care beneficiază de servicii îmbunătățite;
* Realizarea incluziunii sociale;
* Acțiuni specifice în domeniul combaterii discriminării si reducerea fenomeniului de segregare;
* Reducerea sărăciei și îmbunătățirea calității vieții;
* Conservarea moștenirii culturale;
* Îmbunătățirea condițiilor de viață a locuitorilor prin dezvoltarea spatiilor publice locale;

Proiectele sprijinite la nivelul strategiei de dezvoltare locală au un impact pozitiv asupra obiectivelor FEADR

**1.4. Contribuţie la prioritatea/priorităţile prevăzute la art.5, Reg.(UE) nr.1305/2013:**

Masura contribuie la **P6:** Promovarea incluziunii sociale, a reducerii sărăciei și a dezvoltării economice în zonele rurale.

**1.5. Măsura corespunde obiectivelor art. 20 din Reg.(UE) nr.1305/2013**

Articolul 20, punctul (1), lit. b) și d).

**1.6. Măsura contribuie la Domeniul de intervenție 6B)**

Măsura contribuie la DI:

6B) Încurajarea dezvoltării locale în zonele rurale

**1.7. Masura contribuie la obiectivele transversale ale Reg. (UE) nr. 1305/2013: Mediu si clima, inovare**

Măsura contribuie obiectivele transversale: mediu si clima, inovare.

Potențialii beneficiari sunt încurajați ca în cadrul proiectelor să utilizeze soluții care conduc la eficientizarea consumului de energie. Reducerea consumului de energie prin măsuri de eficientizare a consumului și prin utilizarea cât mai largă a energiei din surse regenerabile prezintă o bună soluție pentru reducerea emisiilor de gaze cu efect de seră.**ale.**

**1.8. Complementaritatea cu alte masuri din SDL:**

**Masura este complementara cu masurile:** **M2/2A, M7/6C.**

**1.9. Sinergia cu alte măsuri din SDL**

Impreuna cu masurile: **M7/6C, M5/6A, M1/1A, M6/6B, M4/6B si M2/2A** contribuie la prioritatea: Promovarea incluziunii sociale, a reducerii sărăciei și a dezvoltării economice în zonele rurale.

**2. Valoarea adăugată a măsurii**

* Potentialul de forta de munca al minoritatilor ce rezulta in urma implementarii proiectelor
* Existenta pe teritoriul GAL a minoritatilor (rome etc)
* Romii din teritoriu înregistrează o participare redusă pe piaţa formală a muncii, dar au o participare ridicată pe piaţa informală a muncii
* Punerea în valoare a talentelor artistice ale minoritatilor inclusiv etnia roma
* Educarea tinerei generaţii

**Caracter inovativ:**

* sprijinirea economiei sociale prin asigurarea de locuri de muncă pentru minoritati, in special etnia roma
* accesul minoritatilor inclusiv etnia roma la servicii/ infrastructuri de care nu au mai beneficiat anterior
* asigurarea condițiilor favorabile pentru incluziunea socială a copiilor din cadrul minoritatilor inclusiv etnia roma
* metode inovative de combatere a discriminării si de prevenire a abandonului școlar

**3. Trimiteri la alte acte legislative**

* RE 1303/2013; RE 1305/2013, Legea nr. 219/2015 privind economia socială, HG nr. 18/2015 pentru aprobarea Strategiei Guvernului României de incluziune a cetăţenilor români aparţinând minorităţii rome pentru perioada 2015-2020, cu modificările și completările ulterioare;HG nr. 383/2015 pentru aprobarea Strategiei naţionale privind incluziunea socială și reducerea sărăciei pentru perioada 2015-2020; H.G.nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale;

**4.Beneficiari direcţi/indirecţi (grup ţintă)**

**4.1.Beneficiari direcţi:**

* Entitati publice: Comune si asociații de dezvoltare intercomunitară
* Societate civila: Asociații și fundații, inclusiv GAL-ul in conformitate cu prevederilor Ghidului Grupurilor de Actiune Locala pentru implementarea Strategiilor de Dezvoltare Locala in vigoare

**4.2.Beneficiarii indirecţi**

* Minoritatea roma alaturi de alte minoritati de pe teritoriul GAL
* Grupuri vulnerabile
* Fermierii din teritoriul GAL

**5. Tip de sprijin (conform art. 67 din Reg. (UE) nr.1303/2013)**

* Rambursarea costurilor eligibile suportate şi plătite efectiv de solicitant.
* Plăţi în avans, cu condiţia constituirii unei garanţii bancare sau a unei garantii echivalente corespunzătoare procentului de 100% din valoarea avansului, în conformitate cu art.45(4) şi art.63 ale Reg.(UE) nr. 1305/2013.

**6. Tipuri de acţiuni eligibile şi neeligibile**

*(actiunile au fost stabilite cu respectarea prevederilor din HG nr. 226/2015, Regulamentele (UE) nr. 1305/2013, nr. 1303/2013, PNDR – cap. 8.1 şi fişa tehnică a Sm 19.2 conform prevederilor din Ghidul Solicitantului, aprobat prin OMADR nr. 295/2016)*

**6.1. Actiuni eligibile**

* **Investiții în crearea, îmbunătățirea și extinderea infrastructurii la scară mică în vederea integrării minorităților locale (în special minorității rome) și a altor grupuri vulnerabile din GAL Confluențe Moldave, ca de exemplu:**

- centre pentru prepararea și distribuirea hranei pentru persoane în risc de sărăcie (inclusiv pentru persoane care aparțin minorităților locale/minorității rome);

- centre de zi pentru persoane vârstnice (inclusiv pentru persoane vârstnice care aparțin minorităților locale/minorității rome);

- centre de zi pentru copii (inclusiv pentru copiii din familiile care aparțin minorităților locale/minorității rome);

- centre de zi pentru persoane adulte cu dizabilități (inclusiv pentru persoanele adulte cu dizabilități care aparțin minorităților locale/minorității rome);

- centre de zi pentru persoanele fără adăpost (inclusiv pentru persoanele fără adăpost care aparțin minorităților locale/minorității rome);

- infrastructură educațională (inclusiv pentru persoane care aparțin minorităților locale/minorității rome și a altor grupuri vulnerabile)

- alte investiții în infrastructură la scară mică în vederea integrării minorităților locale (inclusiv a minorității rome) și a grupurilor vulnerabile, investiții care sunt necesare în teritoriul GAL și care asigura îndeplinirea obiectivelor măsurii;

* **Investiții în crearea, îmbunătățirea sau extinderea serviciilor locale de baza în vederea integrării minorităților locale (în special minorității rome) și a altor grupuri vulnerabile din GAL Confluențe Moldave, ca de exemplu:**

-  crearea/îmbunătățirea/extinderea serviciilor locale de agrement: terenuri de sport, baze sportive, parcuri etc (de exemplu un teren de sport/o baza sportivă/un parc etc într-un cartier în care există inclusiv minorități locale sau alte grupuri vulnerabile);

- crearea/îmbunătățirea/extinderea serviciilor locale prin amenajarea unor piețe, târguri cu produse locale etc (de exemplu piețe, târguri etc care cuprind inclusiv standuri dedicate minorităților locale);

- crearea/îmbunătățirea/extinderea serviciului de siguranță a populației: rețele de iluminat public într-un cartier în care există inclusiv minorități locale sau alte grupuri vulnerabile, achiziția și instalarea sistemelor de supraveghere într-o zona în care există inclusiv minorități locale sau alte grupuri vulnerabile etc;

- crearea/îmbunătățirea/extinderea unor servicii locale de bază în vederea integrării minorităților locale și a altor grupuri vulnerabile prin achiziția de utilaje, echipamente și de mijloace de transport specializate;

- crearea/îmbunătățirea/extinderea unor servicii locale de bază culturale în vederea integrării minorităților locale și a altor grupuri vulnerabile;

- alte investiții în crearea/îmbunătățirea/extinderea serviciilor locale de baza în vederea integrării minorităților locale (inclusiv a minorității rome) și a grupurilor vulnerabile, investiții care sunt necesare în teritoriul GAL și care asigura îndeplinirea obiectivelor măsurii;

Pentru toate categoriile de investiții finanțate în cadrul prezenței măsuri sunt eligibile costurile generale, conform art 45, alin 2 litera c) a R. (UE) nr. 1305/2013 precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv studiile de fezabilitate. De asemenea, conform art 45 (2) (d) sunt eligibile, următoarele investiții intangibile: achiziționarea sau dezvoltarea de software și achiziționarea de brevete, licențe, drepturi de autor, mărci.

Demarcarea cu alte măsuri din SDL care se încadrează pe art. 20 din Reg. (UE) 1305/2013: prin măsură M8/6B se finanțează doar acele investiții care au ca scop integrarea minorităților locale (în special minorității rome) și a altor grupuri vulnerabile din GAL Confluențe Moldave (această categorie de investiții nefiind finanțată prin alte măsuri din SDL).

**6.2. Cheltuieli neeligibile**

* Cheltuieli în conformitate cu art. 69, alin (3) din R (UE) nr. 1303/2013 și anume:

a. dobânzi debitoare;

b. achiziţionarea de terenuri construite și neconstruite;

c. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA‐ul sau a prevederilor specifice pentru instrumente financiare;

d. în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;

e.cheltuielile nedeductibile fiscal conform Codului Fiscal, cu modificările şi completările ulterioare

* Nu sunt eligibile echipamente second-hand.

**7. Condiţii de eligibilitate**

* Solicitantul să se încadreze în categoria beneficiarilor eligibili;
* Solicitantul nu trebuie să fie în insolvență sau incapacitate de plată;
* Investiția să se încadreze în tipul de sprijin prevăzut prin măsură;
* Investiția să se realizeze în teritoriul GAL și să deservească cel putin un UAT din teritoriu;
* Solicitantul prezintă toate avizele și autorizările necesare investiției, specifice fiecărei etape (depunere/contractare/plată), așa cum sunt acestea reglementate procedural;
* Față de informațiile prezentate anterior, beneficiarul trebuie să respecte legislația europeană și națională aplicabilă în vigoare și, de asemenea, documentele specifice de implementare.

Se vor respecta condițiile generale de eligibilitate aplicabile tuturor măsurilor (conform Regulamentelor Europene, prevederilor din HG 226/2015 și PNDR).

**8. Criterii de selecţie**

* Prin intermediul proiectului se asigură protecția mediului (de exemplu: proiectul include utilizarea energiei din surse regenerabile etc);
* Proiectele propun solutii inovative pentru atingerea obiectivelor stabilite prin SDL;
* Solicitantul va justifica utilitatea proiectului pentru cel putin un UAT de pe teritoriul GAL

Criteriile de selecție vor fi detaliate suplimentar în Ghidul Solicitantului și vor avea în vedere prevederile art. 49 al Reg. (UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.

**9. Sume (aplicabile) şi rata sprijinului**

Intensitatea sprijinului va fi de:100%

Sprijinul nerambursabil maxim pe proiect este cel corespunzator fondului disponibil pe masura la momentul lansarii Apelului de selectie

Fondul disponibil pe masura este cel de la momentul lansarii Apelului de selectie si mentionat in Ghidul solicitantului

Se vor aplica regulile de ajutor de stat, dacă va fi cazul.

**10. Indicatori de monitorizare**

* Populatia neta care beneficiaza de servicii/infrastructura imbunatatita (DI 6B) – (minoritatea roma alaturi de alte minoritati de pe teritoriul GAL, grupuri vulnerabile, fermierii din teritoriul GAL – minim 15 persoane).
* Cheltuielile publice totale - indicator local – 24.319,37 Euro.